[image: sigla_pmt_cmyk]
ROMÂNIA
JUDEȚUL TIMIȘ
MUNICIPIUL TIMIȘOARA
PRIMAR
NR. SC2022- 30900/12.12.2022
______________________________________________________________________________ Bd. C.D. Loga nr. 1, Timişoara, tel: +40 256 – 408.300, e-mail:cabinetprimar@primariatm.ro


REFERAT DE APROBARE A PROIECTULUI DE HOTĂRÂRE
Sectiunea 1 
Titlul proiectului de hotărâre
Proiect de hotărâre 
privind aprobarea Contractului de modificare și reafirmare a Contractului de asistență pentru proiect din data de 17 septembrie 2013 încheiat între Municipiul Timișoara, Aquatim S.A. și Banca Europeană pentru Reconstrucție și Dezvoltare (BERD)

Sectiunea a 2 - a 
Motivul emiterii proiectului de hotărâre

	Având în vedere faptul că în decembrie 2022 Aquatim S.A. și BERD au încheiat un contract de credit („Noul Contract de Credit”) în scopul cofinanțării „Proiectului regional de dezvoltare a infrastructurii de apă și apă uzată din județul Timiș, în perioada 2014-2020”, prin adresa nr. SC2022-30316/06.12.2022 AQUATIM S.A. transmite spre aprobare Contractul de modificare și reafirmare a Contractului de asistență pentru Proiect din data de 17 septembrie 2013, încheiat între Municipiul Timișoara, Aquatim S.A. în calitate de debitor și Banca Europeană pentru Reconstrucție și Dezvoltare, solicitând în același timp și desemnarea unei persoane pentru semnarea acestuia.
	Referitor la încheierea de către BERD a fiecărui Contract de Credit, Municipiul Timișoara a agreat să ofere asistență pentru Proiect și pentru îndeplinirea obligațiilor Debitorului din Contractul de Credit, să coopereze cu BERD cu privire la Contractul de Credit și să pună la dispoziția BERD angajamente directe cu privire la executarea întocmai a obligațiilor sale din Contractul de Delegare, cu respectarea deplină a legislației din Romania și a Uniunii Europene.
		Potrivit art. 129 alin. (1), alin. (2) lit. b) și alin. (3), lit. d) din Oug nr. 57/2019 privind Codul administrativ, Consiliul local are iniţiativă şi hotărăşte, în condiţiile legii, în toate problemele de interes local, cu excepţia celor care sunt date prin lege în competenţa altor autorităţi ale administraţiei publice locale sau centrale, având atribuții privind dezvoltarea economico-socială şi de mediu a  (...) municipiului și exercită, în numele unității administrativ teritoriale, toate drepturile și obligațiile corespunzătoare participațiilor deținute la societăți.
Totodată, potrivit alin. (4) lit. b), Consiliul local aprobă, la propunerea primarului, contractarea şi/sau garantarea împrumuturilor (...), în numele unităţii administrativ-teritoriale, în condiţiile legii.
		În concluzie, apreciem că este oportună iniţierea unui proiect de hotărâre privind aprobarea Contractului de modificare și reafirmare a Contractului de asistență pentru proiect din data de 17 septembrie 2013 încheiat între Municipiul Timișoara, Aquatim S.A. și Banca Europeană pentru Reconstrucție și Dezvoltare (BERD).


       	Primar,						Administrator public,

          Director Economic,

